यह साल निश्चित रुप से दुनिया के साहित्य प्रेमियों के लिए घोर निराशाजनक है। इस साल के नोबल पुरस्कारों की घोषणाएं हो गई हैं वहीं अब साफ हो गया है कि इस साल साहित्य के लिए नोबल पुरस्कार नहीं दिया जाएगा। दरअसल इस साल का साहित्य का नोबल पुरस्कार यौन स्केण्डल की भेंट चढ़ गया है। 236 साल के स्वीडिश एकेडमी के गौरवमय इतिहास में यह सबसे बड़ा काला अध्याय माना जाएगा हांलाकि स्वीडिश एकेडमी छुटपुट विवादों में गाहे-बेगाहे रही है। साहित्य का नोबल पुरस्कार 1901 से दिया जाना शुरू हुआ और 117 साल के इतिहास में इससे पहले सात बार ऐसा हो चुका है जब साहित्य का नोबल पुरस्कार किसी ना किसी कारण से नहीं दिया जा सका है।